K O R R A L D U S

Haapsalu,		        22. september 2010 nr 533

Olemasoleva sadamanime „Westmeri sadam“ 
kinnitamine kinnistule Kaluri tn 32, Haapsalu

Kinnistule Westmeri tn 1, Haapsalu rajatava sadama nimeks on määratud “Westmeri sadam” Haapsalu Linnavolikogu 23.02.2007 määruse nr 29 „Sadama nime määramine“ alusel. Haapsalu Linnavalitsuse 17.03.2010 korraldusega nr 170 kehtestati krundi Westmeri tn 1 detailplaneering, mis nägi ette olemasoleva kinnistu Westmeri tn 1 jagamise kaheks eraldi kinnistuks: Westmeri tn 1 ja Kaluri tn 32. Tänaseks on kinnistud jagatud ja omanik OÜ Morobell soovib jagatud kinnistutel paiknevatele sadamatele eraldi sadamanimesid. Olemasolev sadamanimi säilib Kaluri tn 32 kinnistul, uus nimi Westmeri jahisadam on määramisel Wetmeri tn 1 kinnistule.  Juhindudes maakatastriseaduse § 8, § 9 lg 4, § 16, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada olemasolev sadamanimi „Westmeri sadam“ kinnistule koha-aadressiga Kaluri tn 32, Haapsalu, Läänemaa (registriosa number 2077032, katastritunnus 18301:002:0046), vastavalt lisatud katastriüksuse plaanile.
2.	Korraldus teha teatavaks korralduse koopia saatmisega e-posti teel Veeteede Ametile (eva@vta.ee), Osaühing Morobell (morobell@hot.ee) ning korralduse koopia üleandmisega linnavalitsuse maakorraldusosakonna maaregistri spetsialistile (M. Kohtring).
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev
						              			Linnasekretär